蔡卓妍紐約大出血 行李Double
霆鋒的同門蔡卓妍（阿Sa）亦出埠開工，日前到美國出席紐約時裝周活動，前日她分享在車上的單眼自拍，透露準備起程返港：「要返屋企喇！好大鑊，因為尋晚終於都瞓得好好，完全冇醒過……即係我已經適應咗呢度嘅時差。」又搞笑說：「如果見到我脹咗，千祈唔好以為我喺度食咗好多好嘢（雖然係），一定係時差所以水腫啫！」她自爆此行大豐收：「返嚟又要努力工作，因為我嘅錢已經變成我鍾意嘅形狀，兩個篋去，多咗兩大袋返。」
另外，日前她飛抵紐約時被讚零架子，怎料網上突然轉口風，事關其中一段片可見，多位接機Fans埋身打招呼，但她直行直過，只說了一句：「都幾凍喎！」直至Fans第3度打招呼才回應：「Hello。」冷淡表現惹來網民質疑！不過，其後該網民還原真相，其實阿Sa有停步傾偈及影相，並代為解畫說：「她剛下飛機有點累，但還是很寵粉有跟我們合影喔！」